《璜溪渔隐为姜用晦作》
明代·林弼

汤汤磻溪水，邈在渭之阳。浅有鳏与鲋，深有鱮与鲂。

伊人事直钓，乃获玉中璜。姬与吕为辅，青齐国以昌。

寥寥千载后，有孙育于姜。璜溪学渔隐，牧野慕鹰扬。

君子慎所履，用舍随行藏。愿持丹书篇，献之明圣皇。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。